Diari Oficial de la Generalitat Valenciana


Sumari del DOGV 6242, del 09-04-2010 (2010/3401)

RESOLUCIÓ de 10 de març de 2010, de la Conselleria d'Infraestructures i Transport, per la qual es crea l'àmbit integrat de transport d'Alacant.
-----------------------------------------------------------------------------------------------------------------------------------------------

### Dades del document

Número de DOGV
:   6242

Data del DOGV
:   09-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3401


Data del document
:   10-03-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sant Joan d'Alacant
    * Campello, el
    * Sant Vicent del Raspeig
    * Mutxamel
    * Alacant
    * legislació
    * transport de viatgers
    * transport per carretera
    * administració local

RESOLUCIÓ de 10 de març de 2010, de la Conselleria d'Infraestructures i Transport, per la qual es crea l'àmbit integrat de transport d'Alacant. [2010/3401]  
La Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat (capítol XI), va modificar la Llei 9/2000, de 23 de novembre, de creació de l'Entitat Pública de Transport Metropolità de València per a la constitució de l'Agència Valenciana de Mobilitat Metropolitana.  
De conformitat amb el que establix la Llei 12/2009 esmentada, l'Agència tindrà com a finalitat la coordinació del transport metropolità en els àmbits integrats de transport que s'establisquen. La constitució d'este àmbit requerix, d'acord amb el que disposa el citat article 73, l'informe favorable com a mínim de dos terços dels ajuntaments afectats, on residixen més del 75% de l'àmbit considerat.   
A estos efectes, el tres de febrer passat es va realitzar una consulta als cinc municipis que formaran l'àmbit integrat de transport d'Alacant (Alacant, Sant Joan d'Alacant, Mutxamel, el Campello i Sant Vicent del Raspeig). L'Ajuntament de Sant Vicent del Raspeig hi ha manifestat la seua conformitat i considerem tàcita la de la resta de municipis.  
Per tot el que s'ha exposat, a proposta del director general de Transports i Logística, i en virtut del que establix l'article 8 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transports, resolc:  
Primer  
Queda constituït l'àmbit integrat de transport d'Alacant format pels municipis d'Alacant, Sant Joan d'Alacant, Mutxamel, el Campello i Sant Vicent del Raspeig.  
Segon  
L'àmbit integrat de transport d'Alacant podrà ser ampliat posteriorment, per mitjà de la inclusió d'altres municipis, amb el compliment previ dels requisits establits en la Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat.  
Disposició final única  
La present resolució entrarà en vigor l'endemà de la publicació en el Diari Oficial de la Comunitat Valenciana.  
Contra la present resolució, que posa fi a la via administrativa, es podrà interposar recurs potestatiu de reposició davant del conseller d'Infraestructures i Transport, en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, de conformitat amb el que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjudici que es puga interposar qualsevol altre recurs que es considere oportú.  
València, 10 de març de 2010.- El conseller d'Infraestructures i Transport: Mario Flores Lanuza.